**מאמר דניאל לפרשת "בחוקותי"**

**רבי מנחם מנדל מרימינוב (י"ט אייר)**

**היה קדוש עליון, בימי נעוריו התקשה בלימוד התורה, מספרים שהריף הקדוש (רבי יצחק אלפסי) הגיע אליו בחלום ואמר לו שיסע לנועם אלימלך – רבי אלימלך מליז'נסק. בגיל 11 הגיע לראשונה אל המגיד ממעזריטש הקדוש ממשיך דרכו של הבעל שם טוב. מנעוריו נודע כבעל תורה ויראת שמיים. שקד רבות על לימוד הלכות הרי"ף. וגדולי הדור אמרו כי היה ניצוץ מנשמתו של הרי"ף (רבי יצחק אלפסי). כל יום היה לומד בקביעות 18 דפי גמרא עם פירוש רש"י ותוספות וכאשר לא היה יכול להשלים את לימודו, היה לומד כפליים ביום למחרת כדי להשלים את מה שהחסיר. היה בקיא הן בתורת הנגלה והן בתורת הנסתר. כפי שציווה עליו בחלום הריף, הוא הלך ללמוד תורה אצל הנועם אלימלך הקדוש, שהיה גם תלמיד של המגיד ממעזריטש, ושימש כשליח ציבור קבוע בתפילת שחרית של ראש השנה בביתו של הנועם אלימלך. רבים מחסידיו של ר' אלימלך מליז'נסק נהרו אליו לאחר הסתלקות רבם. מספרים שבל"ג בעומר האחרון שלו בחייו, הרגיש שהולך להיפטר מן העולם ואכן בי"ט אייר , יום לאחר ל"ג בעומר עלתה נשמתו למרומים. אמר רבי מנחם מנדל מרימנוב "מי שידליק לי נר ביום ההילולה שלי, אני בעצמי אפעל לישועתו" בע"ה. ומספרים שבזמן שהיה לומד אצל הנועם אלימלך תורה ישבו כל התלמידי חכמים בסעודה עם הנועם אלימלך והנועם אלימלך הקדוש לפתע פתאום זרק את הכוס שהיתה לו על השולחן ומיד שעשה זאת לא התאפק וצעק רבי מנחם מנדל מרימינוב "הולכים לאסור את כולנו" כולם לא הבינו על מה הוא מדבר והחלו לצחקחק בשקט אך הרב הקדוש הנועם אלימלך חייך והסביר לכולם "התלמיד החכם כאן רבי מנחם מנדל ראה ברוח הקודש מה שאתם לא ראיתם". והסביר הנועם אלימלך "היתה גזירה ורצו להשמיד את כלל היהודים באיזור, וכבר כמה זמן שמנסה השר של המלך להשיג את חתימת המלך על המסמך שלו, ורק היום הצליח להשיג את חתימת המלך אך כאשר הדף של הגזירה היה מונח לפני המלך לחתימה מיד הפכתי את הכוס מים ושפכתי אותה על השולחן שלנו וכך בעצם כל הטופס של השר הגוי התרטב מהמים ומהשמיים ביטלו את הגזירה. וזה צפה וראה ברוח הקודש שלו רבי מנחם מנדל מירימינוב מה שאתם לא ראיתם כאן , ראה הצדיק".**

**רבי שלמה אליעזר אלפנדרי הקדוש (כ"ב אייר) "הסבא קדישא"**

**תחילה היה אב בית דין בטורקיה לאחר מכן עבר לדמשק, ובשנת תרס"ח עלה לארץ ישראל להתיישב בעיר חברון. לאחר מכן רבני צפת הפצירו בו להעתיק את מקומו והוא נאלץ להסכים לבקשתם. לאחר מכן עבר לירושלים עיר הקודש בשנת תרפא. הוא נקבר בהר הזיתים בירושלים.**

**בליל פסח היה לו מנהג קדוש, הוא החל מוקדם בעריכת ליל הסדר וסיים אותו בזריזות, לאחר מכן הורה לפתוח את דלתות ביתו, על מנת שכל המעוניין לשאול שאלה הלכתית או לבקש דבר מה יוכל להיכנס ללא חשש, ורק בשעת לילה מאוחרת המשיך לשבת ולעסוק בסיפור יציאת מצרים עד התפילה. הוא הסביר את מנהגו בכך שרבים נמנעים מלשאול שאלות הלכתיות המתעוררות במהלך הלילה, וזאת משום שהרבנים טרודים במצוות החג, או נמנעים מלפסוק הלכה כיון ששתו יין, "לכן, פותח אני את דלתות ביתי בלילה זה, על מנת שכל מי שרוצה לשאול דבר הלכה יוכל לעשות זאת".**

**מספרים סיפור שפעם אחת הלך הרב לבקר את רבי יצחק אבולעפיה שהיה חולה במחלה קשה וכבר היה על סף מוות. נכנס אליו רבי שלמה אליעזר ואמר "חכם יצחק הנני מבטיח לך שתקום מהחולי הזה רק אם תאמין בכל כוחך בהבטחתי הישועה קרובה לבוא". חכם יצחק אבולעפיה האמין לכל מילה שיצאה מפיו הקדוש של רבי שלמה אליעזר , ובאמת כך היה. לאחר כמה ימים קם הרב אבולעפיה על רגליו כאילו לא היה חולה, הרופאים וכולם היו בהלם מוחלט, נס גדול התרחש כאן בזכות התפילה הקדושה של הרב שלמה אליעזר. לא עברו כמה ימים ויצא כרוז בעיר שנפטר אחד מקרוביו של רבי יצחק אבולעפיה. כולם לא הבינו, כיצד האיש הבריא שהיה אחד מחבריו של רבי יצחק אבולעפיה נפטר ואילו רבי יצחק אבולעפיה שהיה חולה ועמד למות בריא כאחד האדם. אך מי היה גם שכן של אותו אדם שנפטר? רבי שלמה אליעזר אלפנדרי הגיע גם הוא ללוויה, שם פגש לראשונה את רבי יצחק אבולעפיה מאז שהקים אותו מחוליו. רבי יצחק הודה לו מאוד על ברכתו ובזכות אותה ברכה זכה להמשיך לחיות. אך במקביל סיפר לו מדוע האיש שהם נמצאים בהלוויה שלו נפטר. "כאשר באת אלי ובירכת אותי למרות שהייתי על סף מוות, כולם האמינו לברכתך גם אני האמנתי, אך היה כאן איש אחד שפקפק ואף זלזל וצחק ואמר שאין סיכוי שזה יקרה ואיך ככה היית בטוח במילים שלך? הוא לא האמין וצחק והינה אני הבראתי ואילו הוא חלה ונפטר." רבי אלפנדרי שמע את הדברים וביקש מרבי יצחק אבולעפיה שישמור על הדבר בשקט שלא יתפרסם לרבים שמו. בבקרו של יום כ"ב באייר, לאחר עלות השחר הניח הרב תפילין וקרא קריאת שמע ומיד בסיומה, עוד בטרם הספיק להתחיל בתפילת שחרית, נפטר על כסאו כשהוא מעוטר בטליתו והתפילין, והוא בן 108.**

**משה חיים לוצאטו הרמח"ל (כ"ו אייר).**

**הרמח"ל נולד בעיר פאדובה שבאיטליה בשנת 1707 , שמו היה משה חיים לוצאטו. הוא היה ילד מבריק, עילוי בעל כישרונות נדירים וזיכרון יוצא מגדר הרגיל. כבר מגיל צעיר הוא השתוקק להבין את סוד החיים והתורה הקדושה. והחל לחפש תשובות לשאלות ששאל. רצונו הגדול למצוא מענה לשאלותיו הוביל אותו אל חכמת הקבלה, שאותה החל ללמוד בגיל מוקדם מאוד אצל רבי ישעיהו באסאן. כבר בגיל ארבע עשרה ידע בעל פה את כל כתבי האר"י הקדוש, ואת חיבוריו הראשונים כתב בגיל שבע עשרה. רדפו אותו מתנגדים רבים באיטליה ולכן נאלץ לעזוב לאמסטרדם. לאחר שהגיע הרמח"ל לאמסטרדם הרדיפות נרגעו קצת ושם אף הפצירו בו רבים מאנשי הקהילה שילמד אותם את הקבלה. בתקופה זו זכה הרמח"ל לשלווה נפש שבמהלכה הוא חיבר את ספרו הבולט ביותר "מסילת ישרים". מסופר שכאשר המקובל הגדול, הגאון מוילנא, קרא בפעם הראשונה את הספר "מסילת ישרים", הוא אמר "אור גדול יצא לעולם" ואם היה הרמח"ל בחיים, הוא היה הולך אליו ברגליו כדי ללמוד ממנו תורה. בשנת 1743 עלה הרמחל לארץ ישראל, אחרי שלוש שנים של שלווה נפטרו אשתו ובנו במגפה, ולאחר מכן,הוא נפטר בעכו, והובא לקבורה בטבריה.**

**מספרים שבירושלים לפני עשרות שנים היה עוני רב בירושלים. לא היה לאנשים מה לאכול בבית, אנשים היו רעבים לפת לחם. בתי תמחוי לא היו כמו היום, מה עשו? התכנסו כל רבני ירושלים והחליטו להתפלל, שלא עזר, אמרו נשלח נציג לאיטליה לחכמי איטליה. את מי בחרו? נציג אחד שהיה אדם מוצלח עם מזל גדול, ירא שמיים, הוא היה צנוע ואמר שהוא לא מבין איטלקית ולא יודע מה לומר שם. אך בטח בה' והלך לדרכו. הגיע בשישי לקראת שבת, נמל מלא אנשים, הוא לא יודע איטלקית לא יודע כלום, הוא רק יודע שהוא צריך לשמור שבת ולמצוא אדם שיארח אותו לשבת קודש. הוא התפלל לבורא עולם שישלח לו מלאך מהשמיים שיארח אותו בשבת. ואכן המלאך הגיע, איש יהודי עם כרכרה עשיר גדול ביותר שחבש כיפה הזמין אותו להיכנס לכרכרה. הוא נכנס בזהירות ובהתרגשות, שאל אותו העשיר מהיכן אתה? אמר מישראל, התחיל לשאול אותו היכן אתה שוהה בשבת? אמר לו היהודי אין לי היכן להתארח, הזמין אותו בשמחה להיכנס אליו להתארח בשבת. כך בשבת התארח אצל העשיר מאיטליה. הוא הגיע לארמון ואיך שהוא נכנס הוא קיבל חדר להתארגן לקראת שבת. לאחר התפילה והקידוש העשיר, הוא וכל היהודים שהתארחו אצל העשיר סעדו את ליבם. באצמצע הסעודה שולחן ערוך היטב, יופי שלא נראה כמוהו, בית שמוערך במיליונים ושולחן עשיר בטוב טעם, לפתע שם לב אותו יהודי שעל השולחן מונח בקבוק זכוכית שיש לו עובש ירוק. הוא לא הבין מה זה , זה כבוד לשולחן המלכים שיש? בקבוק עם עובש ירוק? מה זה צריך להיות, העשיר ראה שהיהודי מסתכל ומהרהר על הבקבוק הזה. העשיר חייך ואמר לו שיש סיפור מאחורי העניין, והבקבוק הנל מזכיר לו זיכרון שהוא היה צעיר. העשיר פתח וסיפר "סבי היה לא עשיר ולא עני, היה עובד לפרנסתו כך כל יום עד הערב היה עובד בחנות. לפתע באיזה יום, סבא שלי נחלש וניהיה חולה, המצב בבית לא היה טוב, לא היה מה לאכול, אפילו לחם לא היה, סבא ביקש עזרה מהוריי, משפחתי עשו ישיבת חירום והוחלט לשלוח אותי לעזור לו. התחלתי להיכנס לעניינים לחנות ותוך כמה חודשים החנות הצליחה ומאז אחרי כמה שנים פתחנו סניפים באיטליה. דבר אחד הקפדתי מאז היותי קטן, ברכת המזון, 3 תפילות, קריאת שמע על המיטה, שיעור בערב עם סבא שלי, שמירת שבת כהלכתה, עונג שבת וכו.. עד שסבא שלי נפטר, מאז שהוא נפטר הוא השאיר לי חור ענק בלב, לא היה מי שילמד אותי תורה, אבל שהגיעה הצוואה שלו נדהמתי לגלות שכל העושר הגדול וההון של סבא שלי, הסניפים המשרדים החנויות הכל שלי. הוא הוריש לי הכל. יום אחד, היה לי לחץ היצר הרע נכנס בליבי, אולי אל תעזוב את המשרדים הפקידים ותלך לבית כנסת, אולי תמשיך להתפלל אבל לא בבית כנסת אלא במשרד, ביחיד, חד פעמי, ולאט לאט הדבר נהפך להרגל. לאט לאט הפסקתי עם התפילות, עם המניינים, לפעמים לא היה זמן להניח תפילין וכו.. ולאט לאט התחלתי גם לחלל שבת. שכחתי מה שסבא שלי לימד אותי, שכל העושר שלו הגיע מהשבת, שהיא מקור הברכה, לאט לאט גם חגים לא שמרתי. כך עברו השנים, התחתנתי עם אישה לא כשרה, ילדיי לא למדו עם יהודים אלא עם גויים. לאט לאט היהדות נשכחה. עד אותו יום שישי, ערב שבת חנוכה פרשת ויגש, הייתי איש עסקים מאוד מצליח, התהלכתי ברחוב לפתע שמעתי דמעות ובכי קורע לב, זיהיתי שמדובר ביהודי. יהודי עם בכי טהור לבורא עולם, הילד הקטן החזיק בידו בקבוק זכוכית שבור מלא גויים מסתכלים עליו אבל לא עושים דבר. לא עוצרים לשאול מה איתו, והילד בוכה בצער גדול מאוד בכי קורע לב. אני בתור יהודי הדוק לשעבר, מתנהג כמו גוי ללא מצוות לא יכולתי שלא לעצור ליד הילד ולשאול מה קרה. "מה קרה בני הקטן?" אמר לו היהודי "אנחנו היהודים אצלנו חג חנוכה." שמעתי את המילים חג חנוכה, וצביטה קיבלתי בלב, נזכרתי בסבא מדליק איתי חנוכייה בחנות, נזכרתי בחג הקדוש חג האור של היהודים שכבר מספר שנים איני חוגג, והילד הקטן המשיך לספר לי בבכי "אצלנו בבית כל השנה חוסכים פרוטה לפרוטה על מנת שיהיה לנו כסף לשמן של חנוכה כך במשך כל השנה אבי בעוני גדול מנסה לחסוך שקל ושקל כדי שיהיה לנו בחג החנוכה שמן לכל 8 הימים. היום אבא שלי ביקש ממני לקחת את הכסף שחסך במשך השנה, וללכת למכולת לקנות שמן לחנוכה. הלכתי בשמחה רבה למכולת קניתי בקבוק שמן והלכתי לקראת הבית שלי להביא לאבא שלי את בקבוק השמן לחנוכה. והינה בדרך לא שמתי לב והיתה אבן ונפלתי יחד עם הבקבוק והבקבוק נשבר. הינה מר גורלי, מה אעשה וכל הכסף שאבי חסך במשך השנה ירד לטמיון, לא שמן ולא חנוכה, מה אגיד לאבי?" הינה המילים נכנסו לליבו של היהודי לשעבר העשיר, מה הוא באמת יגיד לאבא שבשמיים? מה הוא יגיד לסבא שלו שגידל אותו במשך שנים והוריש לו את הכסף? הוא ריחם על הילד הקטן, הוא הוציא מהכיס 100 לירות שהיה סכום עצום באותם ימים, אמר לו קח שיהיה בשביל השמן חנוכה וגם העודף שיהיה לכם." הילד התמלא שמחה גדולה, הוא לא האמין למראה עיניו, אך לפני שהלך ביקש העשיר היהודי את הבקבוק השבור שיהיה לו למזכרת.. הוא באותו ערב כבר הלך לשמוע דרשה וספר "מסילת ישרים" של הרמחל, והמשפטים שהיו בספר עוררו אותו בתשובה חזקה בזכות הרמחל הוא החליט לעשות חשבון נפש. "התחלתי לחזור ליהדות, מהר מאוד החלטתי שהרשת חנויות שובתת שבת, חוזרים ליהדות, הוצאתי את הילדים מהבית ספר גויים והכנסתי אותם לבית ספר יהודי, חזרתי לטהרת המשפחה וחזרתי לחיק היהדות ואף קבעתי עיתים לתורה, וזה הבקבוק שעל השולחן שהחזיר אותי לחיק היהדות, הכל התחיל מאותו בקבוק שמן שהחזיר אותו להיות מי שהייתי." שמעו כולם את הסיפור והיו בהלם. למחרת במוצאי שבת העשיר היהודי קרא לאותו יהודי מירושלים והביא לו מתנה גדולה סכום גדול ביותר עבור חכמי ירושלים. אותו יהודי חזר שמח וטוב לב לא רק בגלל שעמד במשימה והביא לאנשי ירושלים כסף להחיות את המשפחות אלא גם בגלל שזכה לשיעור מוסר חזק ביותר מאותו יהודי עשיר. הכל התחיל ממעשה טוב שעשה שפתח את ליבו וכמה משפטים מספר מסילת ישרים לרמחל עוררו את ליבו וחזר בתשובה, כן נזכה כולנו להרבות בחסד, ולחזור בתשובה שלמה אמן..**

**"אם בחקתי תלכו ואת מצותי תשמרו ועשיתם אתם" - מפרש רש"י אם בחקתי תלכו שתהיו עמלים בתורה. וכמו שרואים, ה' מבטיח למי שהולך בדרך האמת "ונתתי גשמיכם בעתם ונתנה הארץ יבולה ועץ השדה יתן פריו.." ועוד מובטח להולך בדרך האמת, "ונתתי שלום בארץ וכו'... ואז כתוב "וחרב לא תעבור בארצכם" ולכאורה אפשר להקשות קושיה, הרי נאמר כבר ונתתי שלום בארץ אז מדוע מוסיף ואומר "וחרב לא תעבור בארצכם"? הרי אם מובטח שלום בארץ אז מן הסתם שלא תעבור חרב בארצכם. מדוע הכפילות כאן? אלא, ניתן לפרש על פי רש"י שאפילו מדינה שתרצה להילחם במדינה אחרת לא תעבור בארצכם וזה מה שנאמר "וחרב לא תעבור בארצכם" שאפילו מדינה שתרצה להילחם ולעבור דרך המדינה שלנו לא תעבור דרכנו. פירוש שני שניראה לי שאפשר להגיד, יש שלום שהוא בינינו לבין מדינות אחרות ושלום בינינו לבין עצמנו. ומה שכתוב ונתתי שלום בארץ הכוונה היא לשלום איתנו לסובבנו אך היה צריך להוסיף וחרב לא תעבור בארצכם שגם יהיה כאן בארץ שלום ואחווה בינינו. ולא חס ושלום שנאה וחרב. שניהיה כולנו באחווה ורעות ושלום וזה מה שהוסיף "חרב לא תעבור בארצכם". ובהמשך מזכיר גם את יציאת מצרים, "אני ה' אלוקיכם אשר הוצאתי אתכם מארץ מצרים..." ולכאורה מה קשורה יציאת מצרים להבטחות אלה? אז התשובה היא, שאם בטעות תפקפקו ויהיה לכם קשה להאמין לכל הבטחותיי אז תזכרו את כל הניסים והנפלאות אשר הוצאתי אתכם מארץ מצרים ואז תחזור לכם האמונה.**

**ונסיים בשאלה אחרונה, "וזכרתי את בריתי יעקוב ואף את בריתי יצחק ואף את בריתי אברהם אזכר והארץ אזכר". יש לשאול, מדוע התחיל דווקא ביעקב, הרי יעקב הקטן, והיה צריך להתחיל עם אברהם. שאלה שניה, מדוע נאמר ביעקב לשון זכירה וגם בארץ ובאברהם נאמר לשון זכירה, ואילו ביצחק לא נאמר לשון זכירה? נענה תחילה מדוע לא נאמר ביצחק לשון זכירה, כיוון שאפרו של יצחק צבור ומונח על גבי המזבח וניראה לפני ה' ולכן אין צורך בזכירה. ולגבי השאלה השניה, מדוע התחיל ביעקב ואז יצחק ואז אברהם. על פי פירוש רש"י : כדאי הוא יעקב הקטן לכך, ואם אינו כדאי, הרי יצחק עמו, ואם אינו כדאי הרי אברהם עמו שהוא כדאי. ולפי מה שניראה לי אפשר לבאר ולהוסיף את מה שלימדו אותנו חז"ל הקדושים, "על שלושה דברים העולם עומד, על התורה על העבודה ועל גמילות חסדים". שהרי התורה זה כנגד יעקב אבינו, העבודה היא עבודת הקורבנות כנגד יצחק אבינו , וגמילות החסדים כנגד אברהם אבינו שהיה רגיל בחסד כל ימי חייו, ולכן נאמר יעקב ראשון ואז יצחק ואז אברהם אבינו כי אין לך גדול מלתמוד תורה. שנזכה כולנו ללכת בדרך האמת, להגדיל את אהבת החינם ולקרב כל יהודי לאבינו שבשמיים. שנזכה כולנו לראות את בניין בית המקדש אמן כן יהי רצון..**

**כל מי שרוצה להיות שותף בזיכוי הרבים ובהפצת התורה או להקדיש את העלון לקרוביו, מוזמן לפנות אלינו במייל danielbar158@gmail.com או במספר: 0523458725**

**שבת שלום ומבורך**